Author: agenda0
Company: agenda

N á v r h
Zákon

			 	z ..................... 2001
	o zrušení niektorých štátnych fondov, o niektorých  opatreniach súvisiacich s ich  zrušením a o zmene a doplnení niektorých zákonov					

	Národná rada Slovenskej republiky sa uzniesla na tomto zákone:

Čl. I

§ 1

	(1) Zrušuje sa Štátny fond ochrany a zveľadenia poľnohospodárskeho pôdneho fondu (ďalej len "fond ochrany pôdneho fondu").

	(2) Zostatok prostriedkov fondu ochrany pôdneho fondu k 31. decembru 2001 vzniknutý z použitia príjmov a výdavkov tohto fondu je príjmom osobitného bežného účtu dofinancovania programov Ministerstva pôdohospodárstva Slovenskej republiky (ďalej len "ministerstvo pôdohospodárstva").
	
	(3) Dňom zrušenia fondu ochrany pôdneho fondu prechádza majetok štátu v správe tohto fondu do správy ministerstva pôdohospodárstva.
	 		
	(4) Dňom zrušenia fondu ochrany pôdneho fondu prechádzajú práva a povinnosti tohto fondu vyplývajúce z pracovnoprávnych vzťahov a z iných vzťahov, ako aj pohľadávky a záväzky tohto fondu na ministerstvo pôdohospodárstva.

§ 2

	(1) Zrušuje sa Štátny fond zveľaďovania lesa Slovenskej republiky (ďalej len "fond zveľaďovania lesa").

	(2)  Zostatok prostriedkov fondu zveľaďovania lesa k 31. decembru 2001 vzniknutý z použitia príjmov a výdavkov tohto fondu je príjmom osobitného bežného účtu dofincovania programov Ministerstva pôdohospodárstva Slovenskej republiky (ďalej len "ministerstvo pôdohospodárstva").
		
	(3) Dňom zrušenia fondu zveľaďovania lesa prechádza majetok štátu v správe tohto fondu do správy ministerstva pôdohospodárstva.

	(4)  Dňom zrušenia fondu zveľaďovania lesa  prechádzajú práva a povinnosti tohto fondu vyplývajúce z pracovnoprávnych vzťahov a z iných vzťahov, ako aj pohľadávky a záväzky tohto fondu na ministerstvo pôdohospodárstva.

§ 3

	(1) Zrušuje sa Štátny vodohospodársky fond Slovenskej republiky  (ďalej len 
" vodohospodársky fond").

	(2) Zostatok prostriedkov vodohospodárskeho fondu k 31. decembru 2001 vzniknutý z použitia príjmov a výdavkov tohto fondu je príjmom osobitného bežného účtu dofinancovania programov ministerstva pôdohospodárstva.

	(3) Dňom zrušenia vodohospodárskeho fondu  prechádza majetok štátu v správe tohto fondu do správy ministerstva pôdohospodárstva.

	(4) Dňom zrušenia vodohospodárskeho fondu  prechádzajú práva a povinnosti tohto fondu vyplývajúce z pracovnoprávnych vzťahov a z iných vzťahov, ako aj pohľadávky a záväzky tohto fondu na ministerstvo pôdohospodárstva.

§ 4

	(1) Zrušuje sa Štátny podporný fond pôdohospodárstva a potravinárstva Slovenskej republiky (ďalej len "podporný fond").
	
	(2) Zostatok prostriedkov podporného fondu k 31. decembru 2001 prechádza do majetku Slovenskej záručnej a rozvojovej banky, š.p.ú. Bratislava (ďalej len "záručná banka").

	(3) Dňom zrušenia podporného fondu  prechádza majetok štátu v správe  fondu s výnimkou majetku, ktorý tvoria pohľadávky štátu z pôžičiek a úverov poskytnutých podporným fondom fyzickým osobám a právnickým osobám do 31. decembra 2001, do do správy ministerstva pôdohospodárstva.

	(4)  Dňom zrušenia podporného  fondu  prechádzajú práva a povinnosti tohto fondu vyplývajúce z pracovnoprávnych vzťahov na ministerstvo pôdohospodárstva. Na ministerstvo pôdohospodárstva prechádzajú aj ďalšie práva a povinnosti podporného fondu, ktoré nesúvisia s pohľadávkami a záväzkami podľa odseku 6.

	(5) Záväzky podporného fondu vyplývajúce z jeho úverových vzťahov voči bankám sú štátnymi  pasívami.

	(6) Majetok štátu v správe podporného fondu, ktorým sú pohľadávky štátuz pôžičiek a úverov poskytnutých podporným fondom do 31. decembra 2001 prechádza
do majetku záručnej banky; o hodnotu týchto pohľadávok zvýši zakladateľ záručnej banky jej základné imanie. Na záručnú banku prechádzajú aj záväzky súvisiace s týmito pohľadávkami.

	(7) Zostatok prostriedkov poskytnuých z Fondu národného majetku v podpornom fonde k 31. Decembru 2001 sa prevedie na osobitný mimorozpočtový účet ministerstva pôdohospodárstva.

§ 5

	(1) Zrušuje sa Štátny fond životného prostredia Slovenskej republiky (ďalej len "fond životného prostredia").

	(2) Zostatok prostriedkov  fondu životného prostredia k 31. decembru 2001 vzniknutý z použitia príjmov a výdavkov tohto fondu určených
	a) na nenávratne financovanie je príjmom osobitného bežného účtu dofinancovania programov Ministerstva životného prostredia Slovenskej republiky (ďalej len "ministerstvo životného prostredia").
	b) na návratné financovanie prechádza do majetku záručnej banky.

	(3)  Dňom zrušenia fondu životného prostredia  prechádza majetok štátu v správe  fondu s výnimkou majetku, ktorý je pohľadávkou štátu z pôžičiek a úverov poskytnutých fondom životného prostredia fyzickým osobám a právnickým osobám do 31. decembra 2001, do  správy ministerstva životného prostredia . Na ministerstvo životného prostredia prechádzajú aj práva a povinnosti fondu životného prostredia z pracovnoprávnych vzťahov.

	(4) Dňom zrušenia fondu životného prostredia  prechádza majetok štátu v správe tohto fondu, ktorými sú pohľadávky z pôžičiek a úverov poskytnutých týmto fondom fyzickým osobám a právnickým osobám do 31. decembra 2001, do majetku záručnej banky; o hodnotu týchto pohľadávok zvýši zakladateľ základné imanie záručnej banky. Na záručnú banku prechádzajú aj záväzky súvisiace s týmito pohľadávkami. 

§ 6

(1)	Zrušuje sa Štátny fond zdravia Slovenskej republiky ( ďalej len "fond zdravia").

	(2) Zostatok prostriedkov  fondu zdravia k 31. decembru 2001 vzniknutý z použitia príjmov a výdavkov tohto fondu je príjmom osobitného bežného účtu dofinancovania programov Ministerstva zdravotníctva Slovenskej republiky (ďalej len "ministerstvo zdravotníctva").
	
	(3) Dňom zrušenia fondu zdravia prechádza majetok štátu v správe tohto fondu do správy ministerstva zdravotníctva.

	(4)  Dňom zrušenia fondu zdravia  prechádzajú práva a povinnosti tohto fondu vyplývajúce z pracovnoprávnych vzťahov a z iných vzťahov, ako aj pohľadávky a záväzky tohto fondu na ministerstvo zdravotníctva.

	(5) Zostatok prostriedkov poskytnutých z Fondu národného majetku vo fonde zdravia k 31. decembru 2001 sa prevedie na osobitný mimorozpočtový účet ministerstva zdravotníctva.

§ 7

	(1)  Zrušuje sa Štátny fond telesnej kultúry Slovenskej republiky (ďalej len "fond telesnej kultúry").
	
	(2) Zostatok prostriedkov fondu telesnej kultúry k 31. decembru 2001 vzniknutý z použitia príjmov a výdavkov tohto fondu je príjmom osobitného bežného účtu dofinancovania programov Ministerstva školstva Slovenskej republiky (ďalej len "ministerstva školstva".

	(3)  Dňom zrušenia fondu telesnej kultúry prechádza majetok štátu v správe tohto fondu do správy ministerstva školstva.

	(4)  Dňom zrušenia fondu telesnej kultúry  prechádzajú práva a povinnosti tohto fondu vyplývajúce z pracovnoprávnych vzťahov a z iných vzťahov, ako aj pohľadávky a záväzky tohto fondu na ministerstvo školstva.
					 
§ 8

	(1)  Zrušuje sa Štátny fond kultúry PRO SLOVAKIA Slovenskej republiky (ďalej len "fond kultúry"). 
	(2) Zostatok prostriedkov fondu kultúry k 31. decembru 2001 vzniknutý z použitia príjmov a výdavkov tohto fondu je príjmom osobitného bežného účtu dofinancovania programov Ministerstva kultúry Slovenskej republiky (ďalej len "ministerstva kultúry".)

	(3) Dňom zrušenia fondu  kultúry prechádza majetok štátu v správe tohto fondu do správy ministerstva kultúry.

	(4)  Dňom zrušenia fondu kultúry  prechádzajú práva a povinnosti tohto fondu vyplývajúce z pracovnoprávnych vzťahov a z iných vzťahov, ako aj pohľadávky a záväzky tohto fondu na ministerstvo kultúry.

§ 9

	(1) Zrušuje sa Štátny fond rozvoja bývania  (ďalej len "fond bývania").
	
	(2) Zostatok prostriedkov fondu bývania k 31. decembru 2002 prechádza do majetku záručnej banky.

	(3) Dňom zrušenia fondu bývania prechádza majetok štátu v správe fondu, s výnimkou majetku, ktorý tvoria pohľadávky štátu z pôžičiek a úverov poskytnutých fondom bývania fyzickým osobám a právnickým osobám do 31. decembra 2002, do správy Ministerstva výstavby a regionálneho rozvoja Slovenskej republiky (ďalej len "ministerstvo výstavby").

	(4) Dňom zrušenia fondu bývania  prechádzajú práva a povinnosti tohto fondu vyplývajúce z pracovnoprávnych vzťahov na ministerstvo výstavby. Na ministerstvo výstaavby prechádzajú aj ďalšie práva a povinnosti fondu bývamoa, ktoré nesúvisia s pohľadávkami a záväzkami podľa odseku 5.
				
	(5) Majetok štátu v správe fondu bývania, ktorým sú pohľadávky štátu z pôžičiek a úverov poskytnutých  fondom bývania do 31. decembra 2002 prechádzajú do majetku záručnej banky; o hodnotu týchto pohľadávok zvýši zakladateľ záručnej banky jej základné imanie. Na záručnú banku prechádzajú aj záväzky súviasiace s týmito pohľadávkami.

§ 10

	(1) Zrušuje sa Štátny fond cestného hospodárstva  (ďalej len "fond cestného hospodárstva").

	(2) Zostatok prostriedkov fondu cestného hospodárstva  k 31. decembru 2001 vzniknutý z použitia príjmov a výdavkov tohto fondu je príjmom osobitného bežného účtu dofinancovania programov Ministerstva dopravy, pôšt a telekomunikácií Slovenskej republiky (ďalej len "ministerstva dopravy") s výnimkou prostriedkov podľa ods. 5.

	(3) Dňom zrušenia fondu cestného hospodárstva  prechádza majetok štátu v správe tohto fondu do správy ministerstva dopravy.
		
	(4) Dňom zrušenia fondu cestného hospodárstva  prechádzajú práva a povinnosti tohto fondu vyplývajúce z pracovnoprávnych vzťahov a z iných vzťahov, ako aj pohľadávky a záväzky tohto fondu na ministerstvo dopravy s výnimkou záväzkov vyplývajúcich z úverových vzťahov fondu cestného hospodárstva voči bankám.

	(5) Príjem fondu cestného hospodárstva v roku 2001 z podielu na výnose spotrebnej dane z uhľovodíkových palív a mazív a z podielu na výnose cestnej dane nevyčerpaný do 31. decembra 2001 je príjmom rozpočtu rozpočtovej kapitoly Všeobecná pokladničná správa.

	(6) Záväzky fondu cestného hospodárstva vyplývajúce z jeho úverových vzťahov voči bankám sú štátnymi pasívami.
  					
§ 11

	(1) Záverečné účty štátnych fondov uvedených v § 1 až 8 a v § 10 za rok 2001 zostavujú a predkladajú ústredné orgány štátnej správy, ktoré do 31. decembra 2001 vykonávali správu týchto fondov.

	(2) Záverečný účet štátneho fondu uvedený v § 9 za rok 2002 zostavuje a predkladá ministerstvo výstavby.
					
§ 12

	Záruky poskytnuté štátnymi fondami uvedenými v § 4 a 5 podľa doterajších predpisov sa dňom zrušenia týchto fondov považujú za bankové záruky poskytnuté záručnou bankou, záruky realizované štátnymi fondami uvedenými v § 4 a 5 do 31.12.2001 sa považujú za bankové záruky realizované záručnou bankou.

§ 13

	Kontrolu použitia prostriedkov poskytnutých do účinnosti tohto zákona zo štátnych fondov zrušených podľa tohto zákona vykonáva ústredný orgán štátnej správy, ktorý do účinnosti tohto zákona vykonával správu týchto fondov. To platí aj pre ukladanie a vymáhanie sankcií za porušenie rozpočtovej disciplíny, s výnimkou, keď porušenie rozpočtovej disciplíny zistila správa finančnej kontroly.

					
						§ 14	
Zrušujú sa:
	
	1. zákon Slovenskej národnej rady  č. 95/1991 Zb. o Štátnom fonde kultúry PRO SLOVAKIA v znení zákona Slovenskej národnej rady č. 495/1991 Zb., zákona Národnej rady Slovenskej republiky č. 562/1992 Zb., zákona Národnej rady Slovenskej republiky č. 119/1994 Z.z., zákona Národnej rady Slovenskej republiky č. 374/1994 Z.z., zákona č. 358/1997 Z.z, a  zákona č. 395/2000 Z.z.,

	2. zákon Slovenskej národnej rady č. 131/1991 Zb. o Štátnom fonde zveľaďovania lesa Slovenskej republiky v znení zákona Národnej rady  Slovenskej republiky č. 183/1993 Z.z. a zákona Národnej rady  Slovenskej republiky č. 265/1995 Z.z.,
	3. zákon Slovenskej národnej rady č. 318/1991 Zb. o štátnom vodohospodárskom fonde Slovenskej republiky v znení zákona Národnej rady Slovenskej republiky č. 58/1995 Z.z.  a zákona Národnej rady Slovenskej republiky č. 304/1995 Z.z.,

	4. zákon Slovenskej národnej rady č. 193/1992 Zb. o Štátnom fonde zdravia v znení zákona Národnej rady Slovenskej republiky č. 242/1994 Z.z. a zákona Národnej rady Slovenskej republiky č. 277/1994 Z.z.,

	5. zákon Národnej rady Slovenskej republiky č. 153/1993 Z.z. o Štátnom fonde cestného hospodárstva v znení zákona Národnej rady Slovenskej republiky č. 374/1994 Z.z., zákona Národnej rady Slovenskej republiky č. 304/1995 Z.z. zákona Národnej rady Slovenskej republiky č. 386/1996 Z.z. a zákona č. 387/2000 Z.z.,

	6. zákon Národnej rady Slovenskej republiky č. 264/1993 Z.z. o Štátnom fonde telesnej kultúry,

	7. zákon Národnej rady Slovenskej republiky č. 40/1994 Z.z. o Štátnom podpornom fonde v pôdohospodárstve a potravinárstve v znení zákona Národnej rady 
Slovenskej republiky č. 386/1996 Z.z. a zákona č. 240/1998 Z.z.,

	8. zákon Národnej rady Slovenskej republiky č. 124/1996 Z.z. o Štátnom fonde rozvoja bývania v znení zákona č. 1/1997 Z.z. a zákona č.  76/2000 Z.z,

	9. zákona č. 69/1998 Z.z. o Štátnom fonde životného prostredia v znení zákona č. 237/2000 Z.z.

	10. Vyhláška Ministerstva školstva Slovenskej republiky č. 287/1996 Z.z. o podmienkach poskytovania prostriedkov Štátneho fondu telesnej kultúry.

Čl. II

	Zákon Slovenskej národnej rady č. 307/1992 Zb. o ochrane poľnohospodárskeho pôdneho fondu v znení zákona č. 83/2000 Z.z. sa mení takto:
	1. V § 5 ods. 3 v prvej vete sa vypúšťajú slová "prostredníctvom Štátneho fondu ochrany a zveľadenia poľnohospodárskeho pôdneho fondu (§ 12)" .
	2. V § 5 ods. 4 v druhej vete sa vypúšťajú slová "Štátnemu fondu ochrany a zveľadenia poľnohospodárskeho pôdneho fondu".
	3. V § 5 ods. 4 sa slová "pokutu do Štátneho  fondu ochrany a zveľadenia poľnohospodárskeho pôdneho fondu " nahrádzajú slovami "ministerstvu pokutu".
	4. V § 5 ods. 5 sa vypúšťajú slová "do Štátneho fondu ochrany a zveľadenia poľnohospodárskeho  pôdneho fondu".
	5. V § 5 ods. 7 sa vypúšťajú slová "do Štátneho  fondu ochrany a zveľadenia poľnohospodárskeho pôdneho fondu".
	6. V § 11 ods. 1 sa vypúšťajú slová "do Štátneho  fondu ochrany a zveľadenia poľnohospodárskeho pôdneho fondu".
	7. § 12 sa vypúšťa.			

				            	Čl..III

	Zákon Národnej rady Slovenskej republiky č. 303/1995 Z.z. o rozpočtových pravidlách v znení zákona Národnej rady sa Slovenskej republiky  č. 386/1996 Z.z., zákona č. 358/1997 Z.z., zákona č. 377/1998 Z.z., zákona č. 348/1999 Z.z. a zákona č. 441/2000 Z.z.
sa doplňa takto:

	V § 52 ods. 2 v prvej vete sa na konci pripájajú tieto slová: "s výnimkou pokút, ktoré sa stali príjmom štátneho rozpočtu podľa osobitného zákona 31^aa  .

	Poznámka pod čiaroku k odkazu 31^aa   znie:
"31^aa       Zákon č. ......./2001 Z.z. o zrušení niektorých štátnych fondov a o niektorých opatreniach súvisiacich s ich zrušením a o zmene a doplnení niektorých zákonov". 

Čl. IV

	Zákon č. 288/1997 Z.z. o telesnej kultúre a o zmne a doplnení zákona č. 455/1991 Zb. o živnoatnenskom podnikaní (živnostnený zákon) v znení neskorších predpisov sa mení takto:
	1. V § 3 ods. 1 sa vypúšťa písmeno b)
	Doterajšie písmená c) až e) sa označujú ako písmená b) až d).

	2. Poznámka pod čiarou k odkazu 2 sa vypúšťa.
	3. V § 13 sa vypúšťa písmeno b).
	Doterajšie písmená c) až h) sa označujú ako písmená b) až g).

Čl.V

	Zákon Národnej rady Slovenskej republiky č. 145/1995 Z.z. o správnych poplatkoch v znení zákona Národnej rady Slovenskej republiky č. 123/1996 Z.z., zákona Národnej rady Slovenskej republiky č. 224/1996 Z.z., zákona č. 70/1997 Z.z., zákona  č. 1/1998 Z.z., zákona  č. 232/1999 Z.z., zákona  č. 3/2000 Z.z., zákona  č. 142/2000 Z.z., zákona  č. 211/2000 Z.z. a zákona  č. 468/2000 Z.z. sa mení takto:
	1. V § 7 v ods. 2 sa vypúšťajú slová " a poplatky, ktorých výnos je príjmom Štátneho fondu cestného hospodárstva".
	2. V § 13 v ods. 3 sa čiarka za slovom "úradu" nahrádza slovom "alebo"a vypúšťajú sa slová "alebo  Štátneho fondu cestného hospodárstva".
	3. V § 13 v ods. 4 sa čiarka za slovom  "úrad" nahrádza slovom "alebo" a vypúšťajú sa slová "alebo  Štátny fond cestného hospodárstva ".
	4. V § 13 v ods. 5 sa čiarka za slovom "úradu" nahrádza slovom "alebo" a  vypúšťajú sa slová "alebo Štátneho fondu cestného hospodárstva".
	5.V § 15 v prvej vete sa vypúšťajú slová " , Štátneho fondu zdravia  a Štátneho fondu cestného hospodárstva ".
	6. Poznámka pod čiaroku k odkazu 9 sa vypúšťa.
	7. V § 17 v odsek 1 znie:
	    "(1) Poplatky sú príjmom štátneho rozpočtu alebo rozpočtov obcí podľa toho, ktorý správny orgán prerokoval podanie, vykonal úkon alebo uskutočnil konanie. Poplatky podľa položiek 79 až 85 sadzobníka sú príjmom obce, ak povolenia podľa týchto položiek vydáva obec."
	8.V § 17 v ods.  2 sa vypúšťa tretia veta.

Čl. VI

	Zákon Slovenskej národnej rady č. 194/1990 Zb. o lotériach a iných podobných hrách v znení zákona Národnej rady Slovenskej republiky č. 68/1992 Zb., zákona Národnej rady Slovenskej republiky č. 249/1994 Z.z., zákona Národnej rady Slovenskej republiky č. 224/1996 Z.z., zákona Národnej rady Slovenskej republiky č. 386/1996 Z.z., zákona č. 55/1999 Z.z. a zákona  č. 332/2000 Z.z. sa mení takto:
	1. V § 4a ods. 9 v druhej vete sa slová " Štátneho fondu telesnej kultúry" nahradzajú  slovami "Ministerstva školstva Slovenskej republiky".

Čl. VII

	Zákon Národnej rady Slovenskej republiky č. 272/1994 Z.z. o ochrane zdravia ^11)
 ľudí v znení zákona Národnej rady Slovenskej republiky č. 222/1996 Z.z., zákona Národnej rady Slovenskej republiky č. 290/1996 Z.z., zákona č. 95/2000 Z.z. a zákona č. 470/2000 Z.z. sa mení takto:
	1. V § 28 ods. 6 sa slová " Štátneho fondu zdravia^11) " nahrádzajú slovami "štátneho rozpočtu" vrátane odkazu 11.
	2. Poznámka pod čiarou k odkazu 11 sa vypúšťa.

Čl. VIII

	Zákon Národnej rady  Slovenskej republiky č. 273/1994 Z.z. o zdravotnom poistení, financovani zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní, v znení zákona Národnej rady Slovenskej republiky č. 374/1994 Z.z., zákona Národnej rady Slovenskej republiky č. 98/1995 Z.z., zákona Národnej rady Slovenskej republiky č. 231/1995 Z.z., zákona Národnej rady Slovenskej republiky č. 304/1995 Z.z., zákona Národnej rady Slovenskej republiky č. 376/1996 Z.z., zákona Národnej rady Slovenskej republiky č. 386/1996 Z.z., zákona č. 202/1997 Z.z., zákona č. 332/1997 Z.z., zákona č. 124/1998 Z.z., zákona č. 11/1999 Z.z., zákona č. 56/1999 Z.z., zákona č. 151/1999 Z.z., zákona č. 242/2000 Z.z., zákona č. 245/2000 Z.z., zákona č. 448/2000 Z.z. a zákona č. 233/2001 Z.z. sa mení takto: 
	1. V § 24 ods. 7 prvá veta znie:
	    "Pokuty uvedené v odseku 6 uložené ministerstvom zdravotníctva alebo ministerstvom financií sú príjmom štátneho rozpočtu.".
	2. Poznámka pod čiarou k odkazu 13hb sa vypúšťa.

Čl. IX

	Zákon Národnej rady  Slovenskej republiky č.  277/1994 Z.z. o zdravotnej starostlivosti v znení zákona Národnej rady  Slovenskej republiky č. 98/1995 Z.z., zákona Národnej rady  Slovenskej republiky č. 110/1996 Z.z., zákona Národnej rady  Slovenskej republiky č. 222/1996 Z.z., zákona č. 140/1998 Z.z., zákona č. 241/1998 Z.z. a zákona č. 80/2000 Z.z. sa mení takto:
	1. V § 66a ods. 3 sa slová "Štátneho fondu zdravia^22)" nahrádzajú slovami "štátneho rozpočtu" vrátane odkazu 22.
	2. Poznámka pod čiaroku k odkazu 22 sa vypúšťa.

	3. V § 70 ods. 8 sa slová "Štátneho fondu zdravia" nahrádzajú slovami "štátneho rozpočtu".

Čl. X

	Zákon Národnej rady Slovenskej republiky č. 152/1995 Z.z. o potravinách v znení zákona Národnej rady Slovenskej republiky  č. 290/1996 Z.z. a zákona č. 470/2000 Z.z. sa mení takto:
	1. V § 28 ods. 6 písm. a) sa slová " Štátneho fondu zdravia^25)" nahrádzajú slovami "štátneho rozpočtu".
	2. Poznámka pod čiarou k odkazu 25 sa vypúšťa.

Čl. XI

	Zákon č. 67/1997 Z.z. o ochrane nefajčiarov sa mení takto:
	V § 12 písm. b) sa slová "Štátneho fondu zdravia" nahrádzajú slovami "štátneho rozpočtu".

Čl. XII

	Zákon č. 140/1998 Z.z. o liekoch a zdravotnických pomôckach, o zmene zákona č. 455/1991 Zb. o živnostnenskom podnikaní (živnostnenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z.z. o reklame v znení zákona č. 104/1999 Z.z., zákona č. 122/1999 Z.z., zákona č. 264/1999 Z.z., zákona č. 370/1999 Z.z. a zákona č. 119/2000 Z.z. sa mení takto:
	V § 67 ods. 9 sa slová "Štátneho fondu zdravia" nahrádzajú slovami "štátneho rozpočtu".

Čl. XIII

	Zákon č. 50/1976 Zb. o územnom plánovaní a stavebnom poriadku (stavebný zákon) v znení zákona č. 103/1990 Zb., zákona č. 262/1992 Zb., zákona Národnej rady Slovenskej republiky č. 136/1995 Z.z., zákona Národnej rady Slovenskej republiky č. 199/1995 Z.z., nálezu Ústavného súdu Slovenskej republiky č. 286/1996 Z.z., zákona č. 229/1997 Z.z., zákona č. 175/1999 Z.z. a zákona č. 237/2000 Z.z. sa mení takto:
	V § 107 ods. 2 v prvej vete sa slová "Štátneho fondu životného prostredia" nahrádzajú slovami "štátneho rozpočtu".

Čl. XIV

	Zákon Slovenskej národnej rady č. 595/1990 Zb. o štátnej správe pre životné prostredie v znení zákona Slovenskej národnej rady č. 128/1991 Zb., zákona  Slovenskej národnej rady č. 494/1991 Zb., zákona Slovenskej národnej rady č.134/1992 Zb., zákona Národnej rady Slovenskej republiky č. 287/1994 Z.z., zákona Národnej rady Slovenskej republiky č. 222/1996 Z.z. a zákona č. 237/2000 Z.z. sa mení takto:
	V § 9 odsek 5 znie:
	"(5) Pokuty uložené inšpekciou  sú príjmom štátneho rozpočtu".

Čl. XV

	Zákon Slovenskej národnej rady č. 134/1992 Zb. o štátnej správe ochrany ovzdušia v znení zákona Národnej rady Slovenskej republiky č. 148/1994 Z.z., v znení zákona Národnej rady Slovenskej republiky č. 256/1995 Z.z., v znení zákona Národnej rady Slovenskej republiky č. 222/1996 Z.z.,zákona č. 76/1998 Z.z., zákona č. 393/1998 Z.z. a zákona č. 459/2000 Z.z. sa mení takto:
	1. V § 15 ods. 1 sa slová "Štátneho fondu životného prostredia Slovenskej republiky ^15)" nahrádzajú slovami "štátneho rozpočtu".
	2. Poznámka pod čiarou k odkazu 15 sa vypúšťa.

Čl. XVI

	Zákon č. 223/2001 Z.z. o odpadoch a o zmene a doplnení niektorých zákonov sa mení takto:
	1. V § 79 ods. 6 sa slová "Štátneho fondu životného prostredia^35)" nahrádzajú slovami "štátneho rozpočtu".
	2. Poznámka pod čiaroku k odkazu 35 sa vypúšťa.
	3. V § 80 ods. 5 písm. b) sa slová "Štátneho fondu životného prostredia" nahrádzajú slovami "štátneho rozpočtu".

Čl. XVII. 

	Zákon Národnej rady Slovenskej republiky č. 287/1994 Z.z. o ochrane prírody a krajiny v znení zákona Národnej rady Slovenskej republiky č. 222/1996 Z.z. a zákona 

č. 211/2000 Z.z. sa mení takto:
	1. V § 33  ods. 1, v § 44 ods. 3, v § 65 ods. 5 a v § 66 ods. 5  sa slová "Štátneho fondu životného prostredia Slovenskej republiky^51)" nahrádzajú slovami "štátneho rozpočtu".
	2. Poznámka pod čiarou k odkazu 51 sa vypúšťa.
	3. V § 44 ods. 2 sa slová " zo Štátneho fondu životného prostredia Slovenskej republiky^64)" nahrádzajú slovami "štátneho rozpočtu".
	4. Poznámka pod čiarou k odkazu 64 sa vypúšťa.

Čl. XVIII

	Zákon Národnej rady Slovenskej republiky č. 127/1994 Z.z. o poudzovaní vplyvov na životné prostredie v znení zákona č. 391/2000 Z.z. sa mení takto: 
	1. V § 42 ods. 3 sa slová "Štátneho  fondu životného prostredia Slovenskej republiky^19)"  nahrádzajú slovami "štátneho rozpočtu".
	2. Poznámka pod čiarou k odkazu 19 sa vypúšťa.

Čl. XIX

	Zákon Národnej rady Slovenskej republiky č. 327/1996 Z.z. o poplatkoch za uloženie odpadov v znení zákona č. 223/2001 Z.z. sa mení takto:
	1. V § 5 ods. 5 sa slová "Prijmom Štátneho fondu životného prostredia Slovenskej republiky^10)"  (ďalej len "fond") je "nahrádzajú slovami" "Príjmom štátneho rozpočtu je".
	2. Poznámka pod čiarou k odkazu 10 sa vypúšťa.
	3. V § 5 ods. 6  a v § 8 ods. 2 sa slová "rozpočtu fondu" nahrádzajú slovami "štátneho rozpočtu".
	4. V § 5 ods. 7 a v § 5 ods. 8 sa slovo "fondu" nahrádza slovami"Ministerstvu životného prostredia Slovenskej republiky".
	5. V § 9  ods. 2 sa slovo "fondu" nahrádza slovami "štátneho rozpočtu".
	6 V prílohe č. 4 sa slová „rozpočtu Štátneho fondu životného prostredia Slovenskej republiky“ nahrádzajú slovami „štátneho rozpčtu“.

					

		         Čl. XX	

	Zákon č. 76/1998 Z.z. o ochrane ozónovej vrstvy Zeme a o doplnení zákona č. 455/1991 Zb. o živnostneskom podnikaní (živnostenský zákon) v znení neskorších zákona č. 408/2000 Z.z. sa mení takto:
	1. V § 14 ods. 5 a v § 15 písm. b) sa slovo "fondu^18)" nahrádza slovami "štátneho rozpočtu".
	2. Poznámka pod čiaroku k odkazu 18 sa vypúšťa.
	3.  V § 15 písm. c)  sa slovo "fondu^18)" nahrádza slovami "ministerstvu životného prostredia Slovenskej republiky".
	4. V § 16 ods. 2 a v § 18 ods. 6 sa slovo "fondu^18)" nahrádza slovami "štátneho rozpočtu".
	
Čl. XXI

	Zákon č. 401/1998 Z.z. o pooplatkoch za znečisťovanie ovzdušia v znení zákona č. 161/2001 Z.z. sa mení takto:
	1. V § 6 ods. 3 sa slová "Štátny fond životného prostredia^11)" nahrádzajú slovami
"Ministerstvo životného prostredia Slovenskej republiky".
	2. Poznámka pod čiaroku k odkazu 11 sa vypúšťa.
	3. V § 7 ods. 1  sa slová "Štátneho fondu životného prostredia^12)" nahrádzajú slovami "sú príjmom štátneho rozpočtu".
	4. Poznámka pod čiarkou k odkazu 12 sa vypúšťa.

Čl. XXII

	Zákon Národnej rady Slovenskej republiky  č. 1/1996 Z.z. o audivízií v znení zákona č. 116/1998 Z.z. a zákona č. 62/2000 Z.z. sa mení takto:
	1. V § 6 sa vypúšťajú slová "prostredníctvom Štátneho fondu kultúry PRO SLOVAKIA^15)" vrátane odkazu 15.
	2. Poznámka pod čiarou k odkazu 15 sa vypúšťa.
	3. V § 8 ods. 6 sa slová "Štátneho fondu kultúry PRO SLOVAKIA" nahrádzajú slovami "štátneho rozpočtu".

15

Čl. XXIII

	Tento zákon nadobúda účinnosť 1. januára  2002 s výnimkou čl. I § 9 a § 14 bodu 8, ktoré nadobúdajú účinnosť 1. januára 2003.